**ЗАКОН**

**О ДОПУНАМА ЗАКОНА О ЗАШТИТИ СТАНОВНИШТВА ОД**

**ЗАРАЗНИХ БОЛЕСТИ**

Члан 1.

У Закону о заштити становништва од заразних болести („Службени гласник Републике Српске“, бр. 90/17 и 42/20) у члану 43. у ставу 2. у тачки 10) послије ријечи: „групама,“ додају се ријечи: „ограничења радног времена,“.

Члан 2.

У члану 59. у тачки 26) послије ријечи: „групама,“ додају се ријечи: „ограничења радног времена,“.

Члан 3.

Послије члана 59. додаје се нови члан 59а, који гласи:

„Члан 59а.

(1) Изузетно од мјера из члана 59. овог закона, у вршењу надзора надлежни инспектор је овлаштен да правним лицима и предузетницима у области трговине, угоститељства и пружања других услуга, забрани рад уколико утврди да се у објекту у којем обављају дјелатност не спроводе заштитне мјере прописане актима надлежних органа у складу са законом, које се односе на физичку дистанцу, окупљање у групама већим од прописаних и ограничено радно вријеме чији је циљ спречавање или сузбијање заразних болести утврђених овим законом.

(2) Забрана из ставa 1. овог члана изриче се први пут на период од седам дана, а у случају да правно лице или предузетник понови неправилност, забрана се изриче у трајању од 15 дана.

(3) Мјеру забране из става 1. овог члана инспектор изриче усменим рјешењем у поступку и на начин прописан Законом о инспекцијама Републике Српске (‛Службени гласник Републике Српске‘, број: 18/20).“

Члан 4.

У члану 61. у ставу 1. у тачки 19) послије ријечи: „групама,“ додају се ријечи: „ограничења радног времена,“.

Члан 5.

Овај закон ступа на снагу осмог дана од дана објављивања у „Службеном гласнику Републике Српске“.

ПРЕДСЈЕДНИК

Број: 02/1-021-848/20 НАРОДНЕ СКУПШТИНЕ

Датум: 24. септембра 2020. године

Недељко Чубриловић